《寄题暨尚卿双莲亭》
宋代·吕本中

异亩同颖久未出，双觡共抵复何物。今君何以得此花，和气所何无他术。

双莲共蒂中连理，相映同心出秋水。秋水池塘晓自凉，双莲中含风露香。

飞燕姊妺不相妒，并骋逸艳来昭阳。自然容质见高韵，不必粉黛呈新妆。

君家孝友闻近县，故使奇祥眼中见。一洗东南战斗尘，小人知之亦革面。

我来崎岖山岭间，忽闻双莲能解颜。请君更画作图看，毋使恶木讥彫残。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。